༌། །གཏེར་གཞུང་ཟབ་རྒྱས་མ་བུ་ཁ་ཚང་ཕྱིར། །སོ་
སྐྱེའི་རྩོམ་ཆུང་དག་ལ་མི་ལྟོས་ཀྱང༌། །དེང་སང་སྔགས་བསྟན་བྲིས་པའི་མར་མེར་
གྱུར། །འཆད་ཉན་ཙམ་པོའང་རང་བཟོའི་དབང་སོང་བས། །བསྟན་དང་རྗེས་
འཇུག་ཆུད་ཟོས་བྱེད་མཐོང་ནས། །གཞུང་དགོངས་རིག་འཛིན་བརྒྱུད་པའི་ཞལ་
ལུང་ལ། །བརྟེན་ཏེ་དབང་གི་ལག་ལེན་ཁྲིགས་སུ་བཀོད། །རྩ་གསུམ་ དགོངས་
འདུས་ལྷ་ཡིས་བཀའ་གནང༌ཞིང༌། །ཆོས་གཏེར་སྲུང་མས་བར་ཆད་མཐའ་དག་
སྲུངས། །བྱིན་རླབས་ཡེ་ཤེས་སྒོ་གསུམ་ལ་ཕབ་ནས། །རྡོ་རྗེའི་བརྗོད་པ་གྲུབ་པར་
བྱིན་གྱིས་རློབས། །དེ་ཡང་ཐེག་དགུའི་བཅུད་དྲིལ་དགོངས་པ་ཀུན་འདུས་ ཡང་
གསང་རིན་པོ་ཆེའི་གཏེར་མཛོད། དངོས་གྲུབ་བདུད་རྩིའི་རྒྱ་མཚོ་འཕྲད་ཆོག་བློ་
བདེ་དཀར་པོ་གཅིག་ཐུབ་ཏུ་བསྔགས་པའི་ཟབ་ཆོས་འདི་ཉིད་གཞན་ལ་མི་ལྟོས་
པར་བསྐྱེད་རྫོགས་རྫོགས་པ་ཆེན་པོའི་ལམ་རང་རྐང་ཚུགས་པ་ཙམ་དུ་མ་ཟད་དོན་
ཟབ་ལ་རྒྱ་ཆེ་བར་བཞུགས་པ་དེ་ཐམས་ཅད་ཀྱང་སྨིན་གྲོལ་གཉིས་ཀྱི་ལག་ཁྲིད་དུ་
265

ཀོང་སྤྲུལ་ཡོན་ཏན་རྒྱ་མཚོས་མཛད།
འདུ་ལ། འདིར་སྨིན་བྱེད་དབང་གི་ལག་ཁྲིད་བཤད་པ་སྐབས་སུ་བབ་པ་སྟེ། དེ་
ལའང་སྤྱི་དོན་ཁྱུང་ཆེན་ལྡིང་བ་ལྟ་བུས་ཁོག་དབུབ། གོ་རིམ་སྟག་མོའི་མཆོངས་
སྟབས་ལྟ་བུས་ས་བཅད། ལག་ལེན་རུས་སྦལ་ནུར་འགྲོས་ལྟ་བུས་ཁྲིགས་ལ་ཕབ་
ན་སྤྱིའི་ཁོག་ཁྲོལ་ཞིང་སྒོས་ཀྱི་གནད་ཚང་བ། ཟབ་དོན་གྱི་སྒྲོག་རང་བརྡལ་དུ་འགྲོ་
བ༌ཞིག༌འོང༌ཡང༌ད༌ལྟ༌ནི༌དབང༌ལུང་གི་གཟུགས་བརྙན་ལས་ཀྱང་ཆེས་གཟུགས་
བརྙན་དུ་གྱུར་པ་ཞིག ཁྲོན་པ་སྐོམ་པའི་རྗེས་སུ་སྙེགས་པའི་ལུང་བསྟན་གྱི་དཔེ་ལྟར་
དོན་གཉེར་གོ་ལྡོག་གམ། གྲལ་གཤོག་ཐོབ་ཆོས་རྣམ་གྲངས་ལྷུར་ལེན་གྱི་ ཕྱིར་
འཆད་ལོ་ཉན་ལོ་བྱེད་པ་དག་གིས། གཏེར་གཞུང་རྡོ་རྗེའི་ཚིག་གིས་སྒྲ་ཇི་བཞིན་
པར་གལ་གནད་ཆེན་པོར་གདམས་པ་ལའང་ཇི་མི་སྙམ་དུ་ཆོས་ལ་ཚོད་ཡོད་དབང་
ཟས་རང་གི་འདོད་པ་ཙམ་ཞིག་བསྒྲུབ་སྟེ། དབང་ལུང་གྲུབ་པ་ན། རྒྱུད་ཅུང་ཟད་
ཀྱང་མ་སྨིན། པུསྟི་ནང་དུ་ཚིག་དོན་གང་འདུག་ཙམ་ཡང་མ་ཐོས་པ་རྣམས་ལ་ཇི་
ཙམ་བཤད་ཀྱང་དཔེ་ཉོག་གི་གྲལ་དུ་ཆུད་པ་ལས་དགོས་པ་ལྷག་པོ་མི་འོང་བས་
འདིར་ལག་ལེན་ཁོ་ནའི་བྱ་བ་འཆད་དོ། །འོན་ཀྱང་ཐོག་མར་མི་ཤེས་སུ་མི་རུང་བ་
དབང་བསྐུར་བ་པོ་རྡོ་རྗེ་སློབ་དཔོན་གྱི་མཚན་ཉིད། ཞུ་བ་པོ་སློབ་མའི་མཚན་ཉིད།
གནས་དུས་ཡོ་བྱད་དེ་ཕུན་སུམ་ཚོགས་པ་ལྔ་ལ་མི་མཐུན་པའི་ཆོས་ཀྱིས་མ་གོས་
ཤིང་ཚུལ་དང་ལྡན་པ་ཤིན་ཏུ་གལ་ཆེ་རུང་། དེང་སང་བསྟན་པ་གཟུགས་བརྙན་
དུ་གྱུར་པའི་སྟོབས་ཀྱིས་བླ་སློབ་ཀྱི་མཚན་ཉིད། གྲགས་པ་དང་ཟང་ཟིང་ལ་སྙིང་
པོར་བཟུང་བ་ལས་ཆོས་ཀྱི་བརྟག་པས་འབྲེལ་བརྟགས་པ་སོགས་ཀྱི་ཕྱག་སྲོལ་རིང་
ཞིག་ནས་ནུབ་ཟིན་པས་བླ་སློབ་བརྟག་པ་ལས་དངུལ་ཞོ་གང་གི་སྤུས་ཀ་བརྟགས་པ་
གལ་ཆེ་བར་བྱེད་པའི་སྐབས་འདིར། དེ་དག་གི་མཚན་ཉིད་བརྟགས་ཤིང་དཔྱད་པ་
266

ཕུར་བ་རྣམ་འཇོམས་ཐུགས་ཆེན་སོགས་ཀྱི་ཆོ་ག་སྣ་ཚོགས།
ནི་འགའ་ཡང་མི་འོང་བས་གཞུང་ཚིག་དུ་མས་གསལ་བ་ཉིད་སླར་དཔེ་བཤུ་བ་ཡི་
གེས་ངལ་བ་ཙམ་དུ་ཟད་ལ། དཔྱོད་ལྡན་སྲིད་མཐའ་མ་བཀག་ཙམ་མཆིས་པ་
རྣམས་ཀྱིས་གཞུང༌སྤྱི་དང༌། ཁྱད་པར་འདི་ཉིད་ཀྱི་རྩ་རྒྱུད་པད་སྡོང་བརྩེགས་པ།
འགྲེལ་པ་མེ་ཏོག་རྒྱན་ཆུང༌། བླ་མའི་གསང་རྒྱུད། སྤྲོས་བཅས་བུམ་དབང་ཆེན་མོ།
ལག་ཁྲི་དགབ་པ་མངོན་ཕྱུང་སོགས་ལས་གསལ་ཞིང་རྒྱས་པར་བསྟན་པ་དག་ཁོང་
དུ་ཆུད་པར་བྱོས་ཤིག འོན་ཀྱང་རིག་འཛིན་མཁའ་འགྲོའི་སྙིང་བཅུད་ཀྱི་ཆོས་འདི་
ཆེས་གཉན་པའི་སྟོབས་ཀྱིས་དབང་ཆོས་གཞན་པ་ལྟ་བུའི་བྱུང་རྒྱལ་གྱིས་སྤྱོད་ཚེ་མི་
ཤིས་པ་འཕྲལ་དུ་འབྱུང་བ་མངོན་སུམ་གྱིས་གྲུབ་པས་ལག་ཁྲིད་ལས་གསུངས་པ་
ལྟར་བརྒྱུད་པའི་ཟམ་མ་ཆད། བྱིན་རླབས་ཀྱི་བཀའ་མ་འཆུག དབང་གི་ཆུ་བོ་མ་
ནུབ་ངེས་པ། ཕྱི་ནང་གསང་བའི་དེ་ཉིད་བཅུ་ལ་སོགས་པ་མཚན་ཉིད་དང་ལྡན་པའི་
བླ་མ་རབ་དགུ། འབྲིང་དྲུག ཐ་མ་གསུམ་ལས་ཟབ་ཆོས་འདིའི་དབང་ལུང་ཡོངས་
རྫོགས་མཉེས་པ་གསུམ་གྱིས་མཉེས་པར་བྱས་ཏེ། ལན་དགུ་དྲུག་གསུམ་ལ་སོགས་
པ་ཞུས་པ་དང༌། དམ་ཚིག་ལ་སེལ་འཁོན་མ་ཞུགས་ཤིང༌། ཆོ་ག་ལག་ལེན་གྱི་རིམ་
པ་ལ་རང་བྱན་ཚུད་པ་དང༌། འདི་ཉིད་ཀྱི་བསྐྱེད་རྫོགས་ལ་མྱོང་བ་ཅི་རིགས་སྐྱེས་
པའམ། མ་མཐར་ཡང་གསལ་བྱེད་ཐུགས་ཀྱི་ནོར་བུའི་བསྙེན་སྒྲུབ་ལས་གསུམ་
ཚད་དུ་ཕྱིན་ཞིང་རྒྱུན་གྱི་རྣལ་འབྱོར་དང༌། བཀའ་གཏེར་སྲུང་མའི་དབང་པོ་རྣམས་
ལ་གཏོར་མཆོད་རྒྱུན་དུ་འབུལ་བ་ཙམ་ཞིག་མི་ལྡན་ན་ཆོས་འདི་འཆད་པའི་སློབ་
དཔོན་དུ་མི་རུང་བས་ངེས་པར་གལ་ཆེ་ལ། སློབ་མའང་ཆོས་འདི་དང་འདི་འཆད་
བའི་སློབ་དཔོན་ལ་སྲོག་གི་ཕྱིར་ཡང་ལོག་ལྟ་དང་ཐེ་ཚོམ་མི་སྐྱེ་ཞིང་རྩེ་གཅིག་པའི་
དད་པས་ཉན་འདོད་ཡོད་ཅིང་ཞུ་བའི་ཚེ་ན་སྒོ་གསུམ་རྣམ་གཡེང་གི་དབང་དུ་མི་
267

ཀོང་སྤྲུལ་ཡོན་ཏན་རྒྱ་མཚོས་མཛད།
བཏང་བར་ཞུ་ནུས་ལ། ཞུས་ཟིན་ནས་དམ་ཚིག་སྤྱི་དང་ཁྱད་པར་འདི་ཉིད་ཀྱི་བསྐྱེད་
རྫོགས་རྣམས་ལ་འབྲེལ་པ་འཇོག་ནུས་པ་ཞིག་ཅི་ནས་དགོས་པ་མ་ཟད་ཉེར་གཅིག་
ལས་མང་བའི་གྲངས་མེད་ལ་བབ་ཆོལ་དུ་མི་བསྐུར་བར་ཟུང་དུ་མ་གྱུར་པའི་གྲངས་
ཅན་ཉུང་ངུ་ལ་དམིགས་པ་ངག་འདོན་རེ་རེ་བཞིན་གཅིག་རྫོགས་སུ་བསྐུར་བ་གལ་
ཆེ་བར་གསུངས་སོ། །ཁྱད་པར་སྤྲོས་མེད་གསང་དབང་ལ་སོགས་པ་ནི་བདུན་ལས་
ལྷག་པ་ལ་མི་བསྐུར་བ་ནན་དུ་གདམས་པས་སློབ་མ་ཉེར་ལྔ་ལྟ་བུ་ཡོད་ཚེ་བདུན་
ཚན་དུ་ཕྱེས་ནས་བསྐུར་རོ། །དེ་བཞིན་དུ་གནས་ཀྱང་རྒྱལ་བ་གོང་མས་བྱིན་གྱིས་
བརླབས་པ་དང༌། དུས་ཚེས་གཟའ་སྐར་བཟང་ཞིང་ཡོ་བྱད་འོག་ཏུ་དགོས་པ་རྣམས་
སྔ་ཚགས་སུ་ཆུད་པར་བྱའོ། །དེའང་གསང་བ་ཡོངས་རྫོགས་འདུས་པའི་རྒྱུད་ལས།
མདོར་ན་དབང་གི་སྔོན་འགྲོ་རྗེས། །སྒྲུབ་ཆེན་བསྙེན་སྒྲུབ་ཁོག་ཕུབ་ལ། །ལས་ལ་
དབང་གིས་སྦྱོར་བ་སྟེ། །ཞེས་གསུངས་པ་ལྟར་གཏེར་སྟོན་ནས་བཟུང་སྲས་སློབ་
བདུན་བརྒྱུད་ཀྱི་བར་དུ་སྒྲུབ་དབང་ཆེན་མོ་ཞེས་གྲགས་པ། ལོ་ཟླའི་གོང་ནས་སྙན་
གསན་དབབ་ཅིང་ཡོ་བྱད་སྟ་གོན་གྱི་རིམ་པ་ཚགས་སུ་ཚུད་པ་ན། སྒྲུབ་ཆེན་དང་
འབྲེལ་བའི་དབང་བསྐུར་ཡོངས་རྫོགས་ཟླ་བ་གཅིག་གི་ཁོངས་སུ་འགྲུབ་པ་ལ་སྔོན་
དངོས་རྗེས་གསུམ་གྱི་ལག་ལེན་ཕྲ་མོ་ཡན་ཆད་གཏེར་གཞུང་ཉིད་ནས་ཇི་ལྟར་
གསུངས་པ་ཐམས་ཅད་ཚང་ལ་མ་འཁྲུལ་བ་ཕྱག་ལེན་དུ་ཐེབ་པར་མཛད་པས་བྱིན་
རླབས་ཀྱི་བཀའ་བབ་འགྲན་ཟླ་མེད་ཅིང་གསང་སྔགས་བསྟན་པའི་སྲོག་ཏུ་གྱུར་
པར་བྱུང་ཡང༌། དེ་ལྟ་བུའི་སྤྲོས་པ་མི་འཁྱོང་ཞིང་རང་ཉིད་ཉམས་སུ་ལེན་པ་ཙམ་
ལས་གཞན་རྗེས་སུ་འཛིན་པའི་ནུས་རྟོགས་མི་ལྡན་པ་དག་ལ་བྱིན་རླབས་འཕོ་བའི་
དབང་བསྐུར་གྱི་ཚུལ་དུ་དོན་ཏུ་གཉེར་བའི་དབང་བཀའ་ཁོལ་འདོན་ལྡིང་བཤར་
268

ཕུར་བ་རྣམ་འཇོམས་ཐུགས་ཆེན་སོགས་ཀྱི་ཆོ་ག་སྣ་ཚོགས།
ཙམ་གྱིས་བཀའ་ཐོབ་ལུང་ཐོབ་མཛད་པའི་སྲོལ་ཀ་ཞིག་ཀྱང་ཞར་དུ་མཆིས་པ་ལ།
ཕྱིས་ནས་འཇིག་རྟེན་གྱི་གཡེང་བ་ལ་མི་ཚེ་རིལ་པོར་མགོ་འཁོར་བའི་དཔོན་སློབ་
རྣམས་ཀྱིས་འཆད་ཉན་གྱིས་ངལ་ཞིང་ཆོས་སྤྱོད་ཟབ་མོ་ལ་སུན་ཏེ། ཡན་ལག་རྩ་
བར་བཟུང༌། རྩ་བ་གཞི་མེད་དུ་བོར་བས་དགོངས་པ་འདུས་པའི་བསྟན་པའང་སྨིག་
རྒྱུའི་རི་མོ་ཙམ་ཞིག་ཏུ་བཅོས་ཟིན་པས་ངན་པར་གོམས་པའི་ལམ་ལས་ད་སྟེ་ལྡོག་ཏུ་
མི་ནུས་ཀྱང༌། བློ་ཆེན་རྣམས་ལ་ཕྱོགས་ཙམ་མཚོན་པར་བྱ་བའི་སླད་དུ་སྒྲུབ་ཆེན་གྱི་
ཁོག་ཕུབ་ཅིང་དཀྱིལ་འཁོར་ལྔ་ལྡན་གྱི་ལམ་ནས་དྲངས་བའི་སྒྲུབ་དབང་ཉིད་ཀྱི་
འགྲོས་ཤེས་ན་ཁ་ཅིག་ལ་ལྡིང་བཤར་དུ་གྲགས་པ་དེ་ལས་སླ་ཆོས་སུ་བསྡུས་ཤིང༌།
ལུགས་སྲོལ་སྤྱི་འགྲོས་ཞིག་དང་བསྟུན་པ་ཉིད་ཞར་དུ་ཤེས་པར་འགྱུར་བས་འདིར་
སྒྲུབ་དབང་ཉིད་ལ། ད་ལྟའི་འདོད་མཁོས་ཀྱི་བབ་དང་བསྟུན་པའི་ཉིན་དགུའམ།
བཅུའི་ཁོངས་སུ་དབང་བསྐུར་རྫོགས་པར་བྱ་བའི་ཟིན་བྲིས་ཅུང་ཟད་དགོད་པར་
བྱའོ། །ཐོག་མར་ལག་ཁྲིད་གབ་པ་མངོན་ཕྱུང་ ལས། འདི་ལྟར་སྒྲུབ་པ་ ཆེན་ པོ་
རྣམས་ དང་ ༔ འདི་ དང་ འབྲེལ་ བའི་ སྒྲུབ་ པ་ གང་ བྱེད་ པའི་ སྔོན་ ཏུ༔ ཚོགས་
བསགས་ཤིང་བར་ཆད་བསལ་ནས་བརྩམས་པ་མཐར་ཕྱིན་པར་བྱ་བའི་ཆེད་དུཿ༔
༔
སྔོན་ཏུ་འགྲོ་བའི་ལག་ཁྲིད་འདི་ལྟར་དུ་བྱ་སྟེ༔ གེགས་སེལ་ཉེས་སྦྱོང་ཁྲུས་ཀྱི་ཆོ་ག༔
སྡིག་སྒྲིབ་སྦྱོང་བ་སྒྲིབ་སྦྱོང་གི་ཆོ་ག༔ བར་ཆད་བསལ་བ་སྲུང་བའི་ཆོ་ག༔ ལན་
ཆགས་ སྦྱོང་ བ་ གླུད་ ཀྱི་ ཆོ་ ག༔ རྐྱེན་ཟློག་ཟོར་གྱི་ཆོ་ག༔ ཐུགས་དམ་ སྐོང་ བ་
བཤགས་སྦྱོང་གི་ཆོ་གཿ ཡུལ་ལྷ་གསོལ་བ་མཚུན་གྱི་ཆོ་ག༔ སྡེ་བརྒྱད་ དང་
འབྱུང་པོ་ལ་བཀའ་བསྒོ་བ་མདོས་ཀྱི་ཆོ་ག ཀུན་གྱི་ཁ་སྐོང་སྦྱིན་སྲེག་གི་ཆོ་ག༔
དེ་ལྟར་དགུ་པོའི་ནང་ནས་ཀྱང་༔ སྦྱིན་སྲེག་ལ་ནི་ཅི་མང་དུ་བྱའོ༔ གཞན་ཡང་༔
269

ཀོང་སྤྲུལ་ཡོན་ཏན་རྒྱ་མཚོས་མཛད།
སཱཙྪ༔ ཆུ་གཏོར༔ ལམ་འཕྲང་བསལ་བ༔ མཆོད་རྟེན་དང་གཙུག་ ལག་ཁང་ ལ་
ན་བཟའ་དང་ཅོད་པན༔ མ་ནུས་པ་ལ་སྦྱིན་གཏོང་༔ འཆི་ངེས་སྲོག་བསླུ༔ གསུང་
རབ་བཀླག་པ་ལ་སོགས་པ་རྣམས་ཅི་འགྲུབ་ཏུ་བྱའོ༔ དེ་རྣམས་ཀྱི་བདེན་འབྲས་
ནི༔ རང་རང་གི་གཞུང་ནས་འབྱུང་ ཞིང་ཁྱད་པར་དུ་སྒྲུབ་པ་མཐར་ཕྱིན་ནས་
ཡུལ་རིས་རྒྱལ་ཁམས་ཐམས་ཅད་དུ་བཀྲ་ཤིས་བདེ་ལེགས་དཔལ་འབྱོར་ཕུན་སུམ་
ཞེས་གསུངས་
ཚོགས་པ་འབྱུང་བར་འགྱུར་བ་ལ་སོགས༔ གནས་སྐབས་དང་མཐར་ཐུག་གི་ཡོན་
ཏན་དུ་མ་དང་ལྡན་པས༔
ལྡན་པས༔ རྩོལ་བ་དྲག་པོས་ལག་ཏུ་བླང་བར་བྱའོ༔
པ་ལྟར་གལ་ཆེ་ལ་སྔོན་འགྲོའི་ཆོ་ག་དགུ་པོའང་ལག་ལེན་དུ་འདེབས་ཚེ་རིམ་པ་
ལྟར། རྣམ་འཇོམས་དང་སྨེ་བརྩེགས་སོགས་ཕྱི་ནང་གསང་བའི་ཁྲུས། ལྟུང་བཤགས་
དང་རྡོར་སེམས་སྒོམ་བཟླས། མངོན་རྟོགས་རིན་ཆེན་ཕྲེང་བ་ལྟར་ཁྲོ་བཅུའི་སྲུང་
འཁོར་བསྒོམ་ཞིང་ཕྱིར་བཟློག་གི་སྔགས་བགྲང༌། བརྒྱ་བཞི་སོགས་རྒྱ་འགྱུར་གྱི་
མདོས་དཀར་བཞི་གྲུབ་ན་རབ། མ་གྲུབ་ན་ལན་ཆགས་བརྒྱ་འཇལ་དམ་སྲི་གླུད་
མདོས་བརྫང༌། བཀའ་བརྒྱད་དམ་ཕུར་པའི་ཟློག་ཆུང༌། འདི་ཉིད་ཀྱི་བསྐང་ཆོག་ཆེ་
ཆུང་ངམ། ཞི་ཁྲོ་ན་རཀ་སྐོང་བཤགས་སོགས་དང༌། དྲི་མེད་བཤགས་རྒྱུད་ཅི་ནུས་
བཀླག ཞི་སྣང་བསངས་གསུམ་འབུལ། སྡེ་བརྒྱད་ཁེངས་མདོས་སོགས་སམ་མ་གྲུབ་
ན་ཆ་གསུམ་དང་སྡེ་བརྒྱད་ཆ་སྙོམས་གྲངས་གསོག་དང་རྒྱལ་པོ་གསོལ་མགྱོགས། ཞི་
བ་དང་དྲག་པོའི་སྦྱིན་སྲེག་ཆེ་ཆུང་གང་འགྲུབ་ཚར་གྲངས་བཅས་གཞུང་གི་དགོངས་
པ་འདི་དག་འཐེམ་ལུས་མེད་པར་འགྲུབ་པར་བྱའོ། །གཞན་ཡང་ཤར་དུ་ཤེར་ཕྱིན།
ལྷོར་མཚན་བརྗོད། ནུབ་ཏུ་བཀྲ་ཤིས་བརྩེགས་པ། བྱང་དུ་ཡུམ་ཆེན་མོའི་མཚན་
བརྒྱ་བཀླག ཁྱད་པར་ལུང་འབོགས་པ་སོགས་ཟབ་ཆོས་འདི་ཉིད་དང་འབྲེལ་བའི་
270

ཕུར་བ་རྣམ་འཇོམས་ཐུགས་ཆེན་སོགས་ཀྱི་ཆོ་ག་སྣ་ཚོགས།
བྱ་བ་ཆེ་ཕྲ་གང་གི་ཚེ་ནའང་སྒེར་གྱི་སྲུང་མ་གསོལ་ཞིང་མཆོད་པ་གལ་ཤིན་ཏུ་ཆེ་
བཀའ་སྲུང་ཆོས་སྲུང་གཏེཪ་སྲུང་གསུམ་གྱི་གསོལ་ཁ་གཏོར་འབུལ་ཐོག་མཐའ་
ཀུན་ཏུ་མ་ཆག་པ་གལ་ཆེ། སློབ་མས་ཞུས་ཤིང་བླ་མས་གནང་བ་སྩལ་ཟིན་ནས་དོན་
གཙོ་བོ་ཞིག་གིས་ཕྱག་དང་མཎྜལ་སྔོན་དུ་འགྲོ་བས་བུམ་དབང་ཆེན་མོའི་དབུ་ནས་
བས། ལས་བྱང་མེ་ཕྲེང་གི་ཚོགས་བསྐང་དང་འབྲེལ་བའམ། སྒེར་དུ་ཡང་རུང་སྟེ་
གྱིས་ཚང་ཡང་གཞུང་དོན་མི་ཆད་པའི་ཕྱིར། སྐབས་ནམ་བ་དེར་སློབ་བུ་ཚང་མའམ།
འབྱུང་བ་ལྟར། ཀྱེ་སྟོན་པའི་ཞལ་ཚབ་སོགས་ཀྱིས་སྙན་གསན་དབབ་ཅིང་སླར་ཡང་
ཕྱག་བྱ། ཀྱེ་མ་སྐལ་ལྡན་སོགས་ཀྱིས་བླ་མས་གནང་བ་བྱིན་ཅིང་ཞལ་གདམས་
ཐུགས་ཀྱི་ཚལ་པའི་ལུང་བཀླག་ལ་ཆོས་ཀྱི་ཆེ་བ། སྤང་བླང་གི་གནད་སོགས་དེ་ནང་
ལྟར་བཀྲོལ་ལ་བཤད། རྡོར་སེམས་བསྒོམ་བཟླས་ཕོག་ལ་ཡིག་བརྒྱ་ཅི་འགྲུབ་
དཔོན་སློབ་ལྷན་ཅིག་བཟླ། དེ་ནས་བརྩམས་ཏེ་དབང་བསྐུར་མ་རྫོགས་ཀྱི་བར་དུ་
ནང་ནུབ་ཐུན་པར་ཀུན་ཏུ་རྒྱུད་སྡེ་སྒོ་དྲུག་གི་སྒོམ་རིམ་གང་རིགས་དང་འབྲེལ་བའི་
ཡིག་བརྒྱའི་བཟླས་པ་ལ་བརྩོན་དགོས་པར་གལ་གནད་དུ་གདམ། སློབ་དཔོན་རང་
ཡང་རྩ་གསུམ་ལྷ་ལ་དབང་བསྐུར་བའི་གནང་བ་ཞུ་བའི་དོན་དུ་བསྙེན་པ་ཁ་གསོ་
ཞག་བདུན་ལ་སོགས་པ་བྱས་ནས་ལྟས་ཐོབ་པ་གལ་ཆེ་ཡང་དེང་སྐབས་དེ་ཙམ་གྱི་
ཕྱག་ལེན་ཀྱང་འཁྱོར་མཁན་མི་སྣང་བས། མཎྜལ་དང་གསོལ་འདེབས་རྒྱས་བསྡུས་
སྔོན་དུ་འགྲོ་བའི་རྩ་གསུམ་གྱི་ས་མཱ་དྷི་དང་ལྡན་པས། བུམ་དབང་ཆེན་མོའི་དབུ་
ནས་འབྱུང་བའི་གཙོ་འཁོར་བསྙེན་པ་ཅི་འགྲུབ་ཞར་བྱུང་བཟླ་ཞིང༌། རབ་འཁོར་
འདས་མཉམ་ཉིད་ཀྱི་ལྟ་བས་སྲིད་ཞི་ཡོངས་གྲོལ་དུ་ལ་ཟླ། འབྲིང་རྩོལ་མེད་ལྷུན་
འབྱམས་ཀྱི་དགོངས་པས་སྤང་བླང་རིས་མེད་དུ་བྱིན་གྱིས་བརླབ། ཐ་མའང་ཁྱེར་སོ་
271

ཀོང་སྤྲུལ་ཡོན་ཏན་རྒྱ་མཚོས་མཛད།
གསུམ་གྱི་འདུ་ཤེས་དང་མ་བྲལ་བས་ཅི་སྣང་དག་པའི་འཁོར་ལོར་བལྟ་བ་སྟེ་མདོར་
ན་རྡོ་རྗེ་སློབ་དཔོན་གྱི་ས་ལ་བཞུགས་ཕན་ཆད་སྒོ་གསུམ་ཐ་མལ་དུ་ལྟ་བས་སྒྲུབ་
ཆེན་གྱི་མགོན་དུ་བཞུགས་ཏེ་མཆེད་ལྕམ་བྱིན་གྱིས་རློབས་མི་ནུས་པས་རིམ་པ་
གཉིས་ཀྱི་དྲན་ཤེས་བྱ་ར་ལ་རྟོག་པའི་གསེང་མ་ཞུགས་པས་བར་ཆད་ཀྱི་རྐུན་པོ་ཆེ་
ལྡང་བའི་གོ་སྐབས་མེད་པ་ཞིག་ཅི་ནས་གལ་ཆེའོ། །འདི་ནས་སྒྲུབ་པ་དང་དབང་
གྲལ་དུ་ཞུགས་མཁན་དུ་ཡོད་གྲངས་ངེས་སུ་བཅད་ནས་རྡོ་རྗེ་སློབ་དཔོན་གྱི